## TRAM d’Alacant supera al juny per primera vegada en la seua història els dos milions de viatgers mensuals

*** Els més de 500.000 passatgers en els principals dies de Fogueres han impulsat la fita aconseguida del metropolità
* Els desplaçaments van suposar un 10,81 % més que en 2023 i 197.795 viatgers més que en el mateix període de l’any passat
* La línia 2 va ser la que va registrar més moviments, 788.025, i Luceros l’estació amb més trànsit, amb 395.168 usuaris**

TRAM d’Alacant va superar el mes de juny passat per primera vegada en la seua història els dos milions de viatgers mensuals, en concret 2.028.022, impulsat pels més de mig milió d’usuaris registrats durant els principals dies de Fogueres, també rècord de desplaçaments del metropolità en la seua festa més important.

Els 2.028.022 moviments suposen un 10,81 % més que en el mateix mes de 2023, cosa que significa un augment de 197.795 viatgers. El dia de més trànsit va ser el dissabte 22, en les jornades de Fogueres més festives, amb 115.670 passatgers.

En conjunt, Ferrocarrils de la Generalitat Valenciana (FGV) va sumar al juny entre TRAM d’Alacant i Metrovalencia un total de 10.324.115 desplaçaments, que representen un augment del 9,40 % respecte al mateix mes de 2023 i 887.057 moviments més.

**Distribució per línies**

Segons la distribució per línies, la línia 2, que unix Luceros amb Sant Vicent del Raspeig, va ser la més utilitzada amb 788.025 viatges; seguida de la línia 1, que comunica Luceros i Benidorm, amb 420.697; la línia 3, que enllaça Luceros amb El Campello, amb 343.191; la línia 4, que unix Luceros amb Plaza La Coruña, amb 265.537; la línia 5, nexe d’unió entre Porta del Mar i Plaza La Coruña, amb 118.809, i la línia 9, que discorre entre Benidorm i Dénia, amb 100.763 viatges.

**Luceros, l’estació més transitada**

En el trànsit per estacions, Luceros, una vegada més, va liderar la classificació, amb 400.063 usuaris. La van seguir Mercado, amb 331.433, i Marq-Castillo, amb 126.297.

Després es van situar Benidorm, amb 114.298; Sant Vicent del Raspeig, amb 98.900; El Campello, amb 61.114; Bulevard del Pla, amb 53.395; Pintor Gastón Castelló, amb 53.261; Garbinet, amb 51.065, i, en dècim lloc, Hospital, amb 43.096 moviments.

Fecha: 21/07/2024